રાજકોટમાં રમાઇ રહેલ રણજી ટ્રોફી 2016-17 સિઝનની પહેલી સેમીફાઇનલમાં ગત વિજેતા મુંબઇએ ગુરુવારે તમિલનાડુને 6 વિકેટથી હરાવીને ફાઇનલમાં પ્રવેશ કરી લીધો છે. ડેબ્યૂ કરી રહેલ પૃથ્વીએ મેચના બીજા દાવમાં 175 બોલમાં 120 રન કર્યા હતા. જેમાં 13 ચોગ્ગા અને એક છગ્ગો સામેલ છે. આ દાવ માટે પૃથ્વીને મેન ઓફ ધ મેચનો ખિતાબ પણ મળ્યો છે. જો કે તે 99 રનના સ્કોર પર વિજય શંકરની બોલ પર આઉટ થઇ ગયો હતો પરંતુ નોબોલ હોવાને કારણે તેને જીવતદાન મળ્યુ હતુ.